En evakueringsplan er en oppgavebeskrivelse som skal sikre at alle personer i byggverket kommer seg til sikkert sted før kritiske forhold oppstår. Evakueringsplanen skal være tilpasset det enkelte byggverk, bruk, virksomhet og enkeltpersoner som har behov for assistanse.

Evakuering av bygningen skal iverksettes ved situasjoner som kan true liv- og helse. Rekkefølgen på oppgaver kan variere avhengig av situasjonen. Personsikkerhet er viktigst.

|  |  |
| --- | --- |
| **Rolle:** | **Oppgaver ved brann / brannalarm / truende situasjoner:** |
| Leder | * Varsle * Bidra til at personalet utfører sine definerte oppgaver * Varsle nødetater og UiOs sikkerhetspersonell * Hvis mulig og forsvarlig, iverksette slokking * Bindeledd mellom enheten og nødetater/UiOs sikkerhetspersonell * Bistå med evakuering |
| Etasjekontakt | * Varsle * Ta på vest * Pådriver for evakuering * Kontrollere arealet så langt det er forsvarlig, husk toaletter og besøksområder * Bidra til at personer trekker bort fra inngangspartiet * Formidle viktig informasjon til nødetater/UiOs sikkerhetspersonell |
| Førstelinje-personell | * Varsle * Iverksette evakuering av alle tilstedeværende, behold roen * Hvis mulig og forsvarlig, iverksette slokking * Oppmerksom på personer med spesielle behov, for eksempel nedsatte funksjonsevner * Sjekke toaletter og besøksområder * Formidle viktig informasjon til nødetater/UiOs sikkerhetspersonell |
| Kjøkken- personalet | * Avslutte matlagning og slå av alle varmekilder, mat til steking i ovn skal tas ut av ovnen * Hvis mulig og forsvarlig, iverksette slokking * Bistå med evakuering |
| EA drift/vekter | * Rykke ut til alarmadresse ved mottatt varsling * Verifisere at nødetat har mottatt varsling. * Varsle UiOs beredskapsvakt ved behov (avhengig av situasjonen) * Oppsøke brannsentral og lokalisere alarmsted * Iverksette førsteinnsats uten å sette seg selv eller andre i unødvendig fare * Bistå med evakuering * Teknisk kjentmann og bindeledd mellom UiO og nødetater |
| **Brann 110**  **Politi 112**  **Ambulanse 113**  **Vakt og alarmsentralen UiO 22 85 66 66** | |